Գերի Հուպեր

Գերի Հուպեր (անգլ.՝ Gary Hooper, հունվարի 26, 1988(1988-01-26), Հարլոու, Harlow, Էսեքս), անգլիացի ֆուտբոլիստ, «Շեֆիլդ Ուենսդեյ» ակումբի հարձակվող։


== Ակումբային կարիերա ==


=== «Գրեյս Ատլետիկ» ===
Հուպերը ծնվել է 1988 թվականի հունվարի 26-ին անգլիական Էսսեքս կոմսության Լաֆտոն քաղաքում։
Գերին իր պրոֆեսիոնալ կարիերան սկսել է 2004 թվականին, երբ իր առաջին պայմանագիրն է կնքել «Գրեյս Ատլետիկ» ակումբի հետ։ Կապույտների կազմում անցկացրած նորամուտային մրցաշարում Հուպերը դարձել է «կապույտ» ակումբի հիմնական կազմի խաղացող և 29 խաղում խփած իր 12 գոլերով օգնել է թիմին հաղթել Հարավային կոնֆերենցիայի մրցաշարում։ Հաջորդ ֆուտբոլային տարում հարձակվողն ամրապնդել է դիրքերը «Ատլետիկում»՝ ընդհանուր առմամբ անցկացնելով 41 խաղ և խփելով ութ գոլ։ Նրա ակումբն իրավունք է ստացել մասնակցելու փլեյ-օֆֆին երկրորդ անգլիական լիգա դուրս գալու համար, սակայն կիսաեզրափակչում երկու հանդիպումների արդյունքում զիջել է «Գալիֆաքս Տաունին»։


=== «Սաուտենդ Յունայթեդ» ===
2006 թվականի հուլիսին Հուպերը հրավիրվել է փորձաշրջան անցնելու «Սաութենդ Յունայթեդ» ակումբում։ Մեկ ամսվա ընթացքում, որը Գերին անցկացրել է թիմի կազմում, նա կարողացել է թիմի գլխավոր մարզիչ Սթիվ Թիլսոնին ապացուցել իր պրոֆեսիոնալիզմը և օգոստոսի 1-ին մեկ տարվա պայմանագիր է կնքել «կապույտների» հետ։ Օգոստոսի 22-ին Հուպերի նշել է նորամուտը թիմում՝ փոխարինելով Ջեյմս Լոուսոնին Անգլիական լիգայի գավաթի խաղարկության՝ «Բորնմութի» դեմ խաղում։ Հոկտեմբերի 24-ին Գերին իր առաջին գոլերն է խփել «Սաութենդ»-ում. Լիգայի գավաթի խաղում հարձակվողի երկու դիպուկ հարվածները հաղթանակ են բերել նրա թիմին «Լիդս Յունայթեդի» նկատմամբ։


=== «Լեյտոն Օրիենտ» ===
2007 թվականի մարտին Հուպերը վարձակալական հիմունքներով ուղարկվել է «Լեյտոն Օրիենտ» մինչև 2006/07 մրցաշրջանի ավարտը։ Լոնդոնյան թիմի կազմում անցկացրած առաջին երկու հանդիպումներում հարձակվողը գոլ է խփել «Օլդեմ Աթլետիկի» և «Սկանտորպ Յունայթեդ»-ի դարպասը։ Մայիսի սկզբին «Սաութենդ»-ը հետ էր կանչել Գերիին վարձակալությունից։


=== «Հերեֆորդ Յունայթեդ» ===
2008 թվականի հունվարի 28-ին Հուպերը մեկնել է հերթական անգամ վարձավճարային հիմունքներով ֆուտբոլիստը տեղափոխվել է «Հերեֆորդ Յունայթեդն» է։ Գերիի կեսամյա կարիերան ակումբում շատ հաջող է եղել. 19 խաղում հարձակվողը «ցլերի» կազմում խփել է 11 գոլ, ինչով «Յունայթեդին» օգնել է զբաղեցնել Անգլիայի երկրորդ դիվիզիոնի մրցաշարային աղյուսակի երրորդ հորիզոնականը և նվաճել երկրի առաջին լիգայի ուղեգիր։


=== «Սկանտրոպ Յունայթեդ» ===

2008 թվականի հուլիսի 16-ին Հուպերը տեղափոխվել է «Սկանտորպ Յունայթեդ»՝ կնքելով 3 տարվա պայմանագիր։ Գերիի հարցով գործարքը Հյուսիսային Լինքոլնշիրից թիմի համար արժեցել է 125 հազար ֆունտ ստերլինգ։ Օգոստոսի 9-ին «Սկանտորպում» կայացած իր առաջին խաղում Հուպերը գրավել է «Լիդս Յունայթեդի» դարպասը։ Մեկ ամսից էլ քիչ ժամանակում հարձակվողը ձևակերպել է իր պրոֆեսիոնալ կարիերայում առաջին «հեթ-տրիկը»՝ երեք անգամ աչքի ընկնելով «Բրայթոն ընդ Հոուվ Ալբիոն» ակումբի հետ խաղում։ 2008/09 մրցաշրջանի արդյունքներով Հուպերը դարձել է «Սկանտորպի» լավագույն ռմբարկուն՝ 30 անգամ գրավելով մրցակիցների դարպասը։ Հաջորդ ֆուտբոլային տարում Գերիի արդյունավետության ցուցանիշները նվազել են, ինչը պայմանավորված էր աճուկի մկանների վնասվածքով, որի պատճառով նա ստիպված է եղել բաց թողնել գրեթե մեկուկես ամիս։ Այնուամենայնիվ, հարձակվողը մրցաշրջանի վերջում 20 գնդակ է խփել, ներառյալ «հեթ-տրիկը» «Բրիստոլ Սիթիի» դեմ խաղում և չորս «դուբլ»-ը՝ «Դերբի Կաունտիի», «Պրեստոն Նորտ ենդի», «Ուոթֆորդի» և «Դոնկաստեր Ռովերսի» դեմ խաղերում։


=== «Սելտիկ» ===
2010 թվականի հուլիսի 26-ին ֆուտբոլիստի իրավունքը 2,4 միլիոն ֆունտով գնել է շոտլանդական «Սելտիկը», որը Գերիի համար տրանսֆերային պայքարում հաղթել է «Լիդս Յունայթեդին» և «Դերբի Կաունտիին»։ Հուպերը որոշել է «կելտերի» կազմում հանդես գալ 88 համարի մարզաշապիկով՝ իր ծննդյան տարվա պատվին։ Օգոստոսի 4-ին Գերին առաջին անգամ խաղադաշտ է դուրս եկել Գլազգոյի ակումբի պաշտոնական խաղում։ Նորամուտը նշել է Չեմպիոնների լիգայի որակավորման երրորդ փուլի՝ պորտուգալական «Բրագայի» դեմ խաղում, որն ավարտվել է 2:1 հաշվով հօգուտ «Սելտիկի», իսկ Հուպերը բացել է իր գոլերի հաշիվը «կելտերի» կազմում։ Օգոստոսի 8-ին՝ անգլիական «Բլաքբըրն Ռովերսի» դեմ նախամրցաշրջանային խաղում հարձակվողը ստացել է վնասվածք՝ ծնկահոդի պատռվածք, որը նրան շարքից հանել է վեց շաբաթով։ Հուպերը խաղադաշտ է վերադարձել սեպտեմբերի 22-ին՝ թիմի մեկնարկային կազմում մասնակցելով Շոտլանդական լիգայի գավաթի խաղարկության՝ «Սելտիկ»–«Ինվերնես Կալեդոնիան Տիսլ» հանդիպմանը։ Հանդիպման 21-րդ րոպեին Գերին դարձել է գոլի հեղինակ, իսկ հանդիպումն ավարտվել է 6:0 հաշվով։ Հաջորդ երեք խաղերում «Սելտիկի» հարձակվողն աչքի է ընկել չորս անգամ. հոկտեմբերի 2-ին նա գրավել է «Համիլտոն Ակադեմիկալի» դարպասը, հոկտեմբերի 17-ին նրա դուբլը հաղթանակ է բերել «կելտերին» «Դանդի Յունայթեդի»  նկատմամբ, իսկ հոկտեմբերի 24-ին Հուպերն աչքի է ընկել "Old Firm" դերբիում՝ «սպիտակա-կանաչների»՝ «Ռեյնջերս»ի դեմ խաղում։ Նոյեմբերի 6-ին Գերին իր առաջին հեթ-տրիկն է ձևակերպել Գլազգոյի թիմի կազմում՝ երեք գոլ խփելով «Աբերդինի» դարպասը։ Այսպիսով, նա մասնակցել է «Սելտիկի» պատմական հաղթանակին. խաղն ավարտվել է 9:0 հաշվով, ինչը Շոտլանդիայի Պրեմիեր լիգայի պատմության մեջ ամենախոշոր նման հաջողությունն է։ 2011 թվականի ապրիլի 14-ին հարձակվողը ներկայացվել է «Տարվա ֆուտբոլիստ» կոչման իր թիմակիցների վարկածով, սակայն մրցանակի համար քվեարկության արդյունքում զիջել է իր թիմակից Էմիլիո Իսագիրեին։ 2011 թվականի նոյեմբերի 26-ին անգլիացին կրկին աչքի է ընկել շոտլանդական Պրեմիեր լիգայի խաղում խփած երեք գնդակներով. այս անգամ հեթ-տրիկը նա ձևակերպվել է «Սենտ Միրենի» հետ խաղում։ Դեկտեմբերի 9-ին Հուպերը ճանաչվել է Շոտլանդիայի Պրեմիեր լիգայի ամսվա խաղացող նոյեմբերի արդյունքներով։


=== «Նորվիչ Սիթի» ===
2013 թվակաբի հուլիսին տեղափոխվել է «Նորվիչ Սիթի»։ Տրանսֆերի արժեքը գնահատվում է մոտ 5 միլիոն ֆունտ ստերլինգ։ Պայմանագիրը կնքվել է «3+1» սխեմայով։


== Անգլիայի հավաքական ==
2011 թվականի մարտի 14-ին Հուպերն իր կարիերայում առաջին անգամ հրավիրվել է Անգլիայի երիտասարդական հավաքական՝ մասնակցելու Դանիայի և Իսլանդիայի հավաքականների դեմ ընկերական խաղերին։


== Ձեռքբերումներ ==


=== Թիմային ձեռքբերումներ ===
«Գրեյս Ատլետիկ»Հարավային Ազգայի լիգայի հաղթող – 2004/05
Ֆուտբոլային ասոցիացիայի գավաթակիր (2) – 2004/05, 2005/06«Սկանտրոպ Յունայթեդ»Ֆուտբոլի ասոցիացիայի գավաթի խաղարկության եզրափակչի մասնակից – 2008/09«Սելտիկ»Շոտլադիայի չեմպիոն (2) 2011/12, 2012/13
Շոտլանդիայի գավաթակիր (2) 2010/11, 2012/13
Շոտլանդիայի լիգայի գավաթի եզրափակչի մասնակից – (2) 2010/11, 2011/12


=== Անձնական ձեռքբերումներ ===
Շոտլանդական Պրեմիեր լիգայի ամսվա լավագույն ֆուտբոլիստ (2) – 2011 նոյեմբեր, 2013 հունվար
Շոտլանդական Պրեմիեր լիգայի լավագույն ռմբարկու – 2011/12


== Ակումբային վիճակագրություն ==
(2013 թվականի մարտի 31-ի տվյալներով)


== Ծանոթագրություններ ==


== Արտաքին հղումներ ==
Ցուցանիշները soccerbase.com կայքում (անգլ.)
Հուպերի էջը «Նովիչ Սիթի»ի պաշտոնական կայքումПрофиль Хупера на официальном сайте «Норвич Сити»(չաշխատող հղում) (անգլ.)
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Հուպերի էջը worldfootball.net կայքում  (անգլ.)
Հուպերի էջը footballdatabase.eu կայքում (անգլ.)
Գերի Հուպերի պաշտոնական կայքը (անգլ.)